Referat – Eliteudvalgsmøde, onsdag den 17. maj, 2017 kl. 16:30

Sted: Idrættens Hus, Parasport Danmarks sekretariat

Deltagere: Ole Brynaa Solkær, Lis Lihme, Peter Lund Andersen, Svenn Folkmann, Even Falk Magnussen, Jonas Schmidt Christensen og Michael Møllgaard Nielsen,

Afbud: Ingen

**Dagsorden:**

1. **Godkendelse af dagsorden**

*Dagsorden godkendt uden ændringer.*

1. **Godkendelse og opfølgning på referat (Bilag)**

*Referat godkendt uden bemærkninger. Enighed om at det er dejligt at få Parasport DK nyhedsbrevet.*

1. **Opfølgning på Repræsentantskabsmøde**
* Fordeling af ansvarsområder og opgaver (Bilag)
* Andet

*Der var på repræsentantskabsmødet fin stemning i forhold til elitearbejdet.*

*Der blev informeret om vedtagelsen af følgende punkter:*

* *Navneskifte til Parasport Danmark.*
* *Afholdelse af repræsentantskabsmøde hvert andet år fremover – første gang i 2018.*
* *Fremtidige valgperiode bliver 2 år.*
* *Medicinsk udvalg bliver et fagudvalg.*

*Fordeling af ansvarsområder og opgaver:*

* *Svenn får taekwondo.*
* *Lis overtager ridning fra Svenn*
* *Peter får tennis.*
* *Even overtager skydning fra Peter.*
* *Badminton afventer afklaring af klasser på PL-programmet*

*Der skelnes i Eliteudvalgets arbejde mellem eliteidrætter, udviklingsidrætter og idrætter, som i øjeblikket ikke har potentiale. Det blev aftalt, at Jonas laver et skriv på forskellen mellem udviklingsidrætter og eliteidrætter, og hvordan man går fra udviklingsidræt til eliteidræt.*

*Der blev diskuteret klassifikation, herunder oplyst om succesfuld tur til Bonn med atletik. Lykke har fået afsat tid til klassifikationsdelen, og det er vigtigt at dette prioriteres højt fremadrettet.*

*Der blev diskuteret medier og kommunikation, herunder vigtigheden af at videreformidle de gode historier – særligt teknik og proteser, kan være interessante for medierne.*

*Der blev derudover oplyst om følgende:*

* *Der iværksættes en ny stor Parasport DK kampagne, som skal medvirke til at styrke rekruttering.*
* *Mads Brix Baulund ny repræsentant i aktivkomiteen i stedet for Christian Bundgaard.*
1. **PL 2016**
	* Event Evaluering (Bilag)

*Der blev kort orienteret om evalueringen af PL 2016. Der er sket stor udvikling for PL, og det er vigtigt at følge med denne. Tiden er ikke længere til eksempelvis fælles hjemkomst i Kastrup eller fælles træningslejr inden afrejse. Det blev diskuteret, hvordan atleterne aktiveres under PL, når deres sport er afviklet, samt vigtigheden af, at eliteudvalget er tilstede ved PL.*

1. **Eliteidrætter**
* Organisering af Parasport Danmarks eliteorganisation – orientering
* Eliteidrætter – kort orientering/status

*Et udkast til en ny organisering af eliteafdelingen i Parasport Danmark blev præsenteret. I den nye organisering vil hver idræt have én tilknyttet konsulent, som er kontaktperson for både talent- og elitearbejde. Forskellige forslag til forbedring blev diskuteret kort.*

*Der blev kort orienteret om de enkelte idrætter:*

* *Atletik: Har fået ny assistenttræner, kastetræner, holdleder og muligvis ny fysioterapeut. Har et stort hold i Arizona i øjeblikket.*
* *Bordtennis: Kristoffer Pedersen fortsætter de næste 4 år, og der er kommet ny assistenttræner, som skaber sammenhæng til de unge. Der er mange nye atleter på vej. Er i øjeblikket afsted til VM for hold.*
* *Ridning: Har fået ny landstræner. Har et stærkt konkurrencemiljø med 6 Team Danmark-atleter og 7 andre i spil.*
* *Svømning: Har fortsat samme set up, som vurderes langtidsholdbart. Svømmeunionen begynder at byde ind, og har skrevet parasporten ind i sit politiske program. Der kommer besøg fra Andre Cats i juni, og derudover afvikles der procesdag i november.*
* *Cykling: Der køres lige nu køres World Cup og derefter VM i Sydafrika. Der afvikles fælles DM-uge i Grindsted, hvor der tilbydes klassificering – håber på 30-40 deltagere. Har afholdt et konstruktivt møde med håndcyklerne.*
* *Rugby: Har fået ny amerikansk træner. Der arbejdes på aftale med Musholm. Snart EM i Tyskland.*
* *Goalball (kvinder): Fortsat samme set up. Har fået Karina Jørgensen tilbage i truppen.*
* *Taekwondo: Gode forhåbninger ift. at Lise Gjessings klasse kommer på PL-programmet.*
* *Vinter-PL: Der er i øjeblikket fire alpinister. Målet at få kvalificeret 2-3.*
1. **Pressalit Sports Academy 2017-2020**
	* Status

*Der var god feedback på tilfredshedsundersøgelsen, og alle efterspørger PSA. Udviklingskonsulent og uddannelseskonsulent er ved at lave oplæg, og Michael kickstarter d. 15 juni med landstrænere. Tanken er at lave en tidsplan over de næste 4 år. Hovedsponsorat med Pressalit er lige fornyet, og Pressalit vil lave et diagram over PSA aktiviteter.*

1. **Team Danmark**
* Verdensklasse – støtte (bilag)

*Der blev orienteret om støtte til verdensklasseatleter, og det blev diskuteret, hvorvidt der er for meget automatik i den nuværende støtteordning. Det blev besluttet at fastholde støtten til verdensklasseatleter, men at øge fokus på, hvordan og hvorfor støtten tildeles.*

1. **Frivillighedsforsamling 2017 (29. september – 1. oktober)**
* Emne til workshop ”for eliten” (bilag fremsendes)

*Der blev kort orienteret om workshoppen og opfordret til, at hele eliteudvalget deltager.*

1. **Nyt fra seneste bestyrelsesmøde mandag den 15. maj**
* Strategispor (bilag)

*Strategisporene blev gennemgået og Eliteudvalget udtrykte stor støtte til valgte spor.*

* Andet

*Intet.*

1. **Eventuelt**

*Der blev orienteret om soldaterprojektet. Projektet er forankret hos DIF, men har nogle et elitært potentiale, er vi klar.*

*Svenn forsøger at deltage i 40 års jubilæum hos Lyngby Handicap Idrætsforening.*